6. ΑΝΑΓΚ. ΝΟΜΟΣ υπ’ αριθ. 619 της 6/8 Οκτ. 1945 (ΦΕΚ Α΄ 252) Περί τροποποιήσεως διατάξεων της Νομοθεσίας του Πανεπιστημίου Θεσσαλονίκης. Άρθρ.1.-1.Καθηγηταί οιουδήποτε Ανωτάτου Εκπαιδευτικού Ιδρύματος δεν δύνανται να υποβάλωσιν υποψηφιότητα προς κατάληψιν έδρας ετέρου του εις ο υπηρετούν Ανωτάτου Εκπαιδευτικού ιδρύματος προ της συμπληρώσεως τριετούς υπηρεσίας εις το Ίδρυμα εις ο αρχικώς διωρίσθησαν εκτός εάν δεν υπάρχη άλλος εκπρόσωπος του επιστημονικού κλάδου εις ον ανήκει η εκάστοτε χηρεύουσα έδρα, ότε επιτρέπεται η υποβολή υποψηφιότητος και προ της λήξεως της τριετίας αλλ’ εν ουδεμιά περιπτώσει προ της συμπληρώσεως διδασκαλίας δύο πανεπιστημιακών ετών. 2.Η ιδιότης του καθηγητού ή του εντεταλμένου υφηγητού εν τω Πανεπιστημίω Θεσσαλονίκης είναι απολύτως ασυμβίβαστος προς την ιδιότητα του καθηγητού ή του οιασδήποτε κατηγορίας διοικητικού υπαλλήλου, ανήκοντος εις Ίδρυμα ή υπηρεσίαν έχουσαν την έδραν της εκτός της Θεσσαλονίκης. Σελ. 561 Καθηγητές και Υφηγητές Παν/μίου Θεσ/νίκης 31.Ε.ν.4-6 Άρθρ.2.-(Εις το τέλος της παρ. 1 του άρθρ. 68 του Α.Ν. 1895/1939 προστίθεται τελευταία παράγραφος). Άρθρ.3.-Εις όσα νοσηλευτικά ιδρύματα της Θεσσαλονίκης λειτουργούσι Πανεπιστημιακαί κλινικαί, αυξάνεται ο αριθμός των μελών του Διοικητικού Συμβουλίου αυτών, κατά ένα μέν, όπου λειτουργεί μία Πανεπιστημιακή κλινική, κατά δύο δε όπου λειτουργούν πλείονες της μιας. Ως τοιαύτα πρόσθετα μέλη λογίζονται αυτοδικαίως ο Διευθυντής της οικείας Πανεπιστημιακής κλινικής, οσάκις πρόκειται περί μιας κλινικής. Εφ’ όσον όμως πρόκειται περί περισσοτέρων κλινικών ως πρόσθετα μέλη μετέχουν του Δ. Συμβουλίου οι μετά πρότασιν της Ιατρικής σχολής υπό του Υπουργού Γεν. Διοικητού διοριζόμενοι Διευθυνταί κλινικών. Άρθρ.4.-Η δια του Νόμ. 645/1943 κράτησις επί του συνόλου των αποδοχών του διδακτικού προσωπικού του Πανεπιστημίου Θεσσαλονίκης νοείται μόνον δια το ανώτερον διδακτικόν προσωπικόν. Άρθρ.8.-(Κατηργήθη δια του άρθρ. 4 Ν.Δ. 2568/ 53). Άρθρ.6.-Εις τους καθηγητάς του Πανεπιστημίου Θεσσαλονίκης, εις ους κατά τας κειμένας διατάξεις ανατίθεται προσθέτως η διδασκαλία των μαθημάτων κενής τακτικής ή εκτάκτου αυτοτελούς έδρας ή ιδιαιτέρου μαθήματος ετέρας Σχολής ή Σχολείου ή τμήματος της αυτής Σχολής, παρέχεται μηνιαίον επιμίσθιον ίσον προς το παρεχόμενον εκάστοτε δια την αυτήν αιτίαν εις τους καθηγητάς του Πανεπιστημίου Αθηνών. Άρθρ.7.-Η θητεία των άνευ εντολής ή μετ’ εντολής υφηγητών του Πανεπιστημίου Θεσσαλονίκης δύναται να ανανεωθή, επεκτεινομένων και εις την Φυσικομαθηματικήν Σχολήν των εν ισχύϊ δια την Γεωπονικήν και Δασολογικήν σχετικών διατάξεων. Άρθρ.8.-Δύναται να ανανεούται πεντάκις, προτάσει του οικείου καθηγητού και κατά τας κειμένας διατάξεις, η κατά Νόμον θητεία των πάσης φύσεως βοηθών εν τοις Πανεπιστημίοις Αθηνών και Θεσσαλονίκης, τροποποιουμένων αναλόγως των αντιστοίχων διατάξεων των Οργανισμών των. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 562 31.Ε.ν.6 Καθηγητές και Υφηγητές Παν/μίου Θεσ/νίκης 